《载酒东山招同韩伯仪韩伯声何俞之二明府各赋》
明代·张萱

空江寒色薄城闉，把酒凭高客望频。结社喜逢来二仲，休官今已见三人。

尊前鸟过千山暝，杖底烟轻万井新。共说浮生閒便得，西风何事怨江蘋。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。